text: Rekordmange bliver taget i socialt bedrageri
  19 februar 2014 kl. 15.14
  360 anmeldelser om bedrageri landede på bordet hos Kontrolgruppen i Kolding Kommune i løbet af 2013. Kun 37 af anmeldelserne viste sig ubegrundede.
  I Kolding er antallet af anmeldelser om socialt bedrageri er steget igennem årene, men det betyder samtidig, at kommunen får stoppet flere tilfælde af bedrageri. Kontrolgruppens arbejde har sparet Kolding Kommune for 4,9 millioner kroner.
  - Stigningen viser en trist samfundsmoral. Samtidig kan vi se, at det langt fra kun er naboer, der prøver at genere hinanden. Vi ser også studerende og velfungerende familier, der snyder for egen vindings skyld, siger socialudvalgsformand i Kolding Kommune, Lis Ravn Ebbesen, til TV SYD.
  I 2012 fik kommunen kun en besparelse på 2 millioner mod en besparelse på 4,9 millioner i 2013. Den store stigning skyldes, ifølge Lis Ravn Ebbesen, at kommunens forvaltninger nu snakker bedre sammen, og at de enkelte afdelinger er bedre til at give tips, hvis noget ser mistænkeligt ud.
  År201120122013
      
      
            Modtagne anmeldelser236233360
            Afsluttet med stop af ydelser10598176
            Afsluttet uden snyd361437
            
            Samlede besparelse5,4 mio. kr.7,2 mio. kr.9,2 mio. kr.
            Kommunens besparelse2,5 mio. kr.2,0 mio. kr.4,9 mio. kr.
  
  